На основу Одлуке УО Центра за туризам, културу и спорт о давању у закуп пословног простора, бр. 257-1 од 06.07.2015. год., Комисија за издавање у закуп пословног простора формирана решењем бр. 266/2015 дана 9.07.2015. године, у име Центра за туризам, културу и спорт Сврљиг

**О Г Л А Ш А В А**

- Ј А В Н У Л И Ц И Т А Ц И Ј У –

За давање у закуп пословног простора путем јавног надметања на локацији: Комплекс отворених базена “Пастириште”, ул. Пастирска бб, Сврљиг (*у даљем* тексту Базени) и то:

1. **Пословни простор - кафе бар**  за припрему и продају пића, индустријског пакованог сладоледа, хладне брзе хране, слатких и сланих пецива, помфрита, палачинки, колача, и остале хране чија је припрема у складу са условима у објекту и Прописима. Учесник који добије локацију у поступку надметања дужан је да пословни простор опреми потребним уређајима (расхладним витринама), опремом за башту и обезбеђивањем најмање једног запосленог.

- почетна висина закупнине пословног простора је 50.000,00 динара, на месечном нивоу, у периоду од 02.08-15.09.2015. године. У цену није урачунат порез на додату вредност (ПДВ).

- Површина пословног простора је: око 30м2 у щанку и око 100м2 отворене бащте;

Висина закупнине се увећава за вредност пореза на додату вредност од 20%. Висина закупнине се неће мењати током периода закупа.

Корак за учещће на лицитацији је 5.000,00 динара

Објекти и продајна места се издају за обављање дефинисаних услужних делатности и не могу се у њима производити и продавати производи за које нису намењени, нити се могу уступити или давати у подзакуп.

Висина гарантованог износа (депозита) за учещће на лицитацији износи 20% од почетне цене, а уплата се врщи на уплатни рачун 840- 563668-28 са назнаком „депозит за учешће на лицитацији“, корисник Центар за туризам, културу и спорт Сврљиг и исти улази у цену закупа.

Учесницима лицитације који нису добили закупни однос, депозит се враћа у року од 8 (осам) дана од дана завршене лицитације.

Право учшћа на лицитацији имају сва правна лица која су регистровани за обављање угоститељске делатности и производњу и промет индустријског сладоледа.

На лицитацији не могу учествовати правна лица која имају неизмирене обавезе према Општинској управи и индиректним буџетским корисницима.

**Пријава која се подноси треба да садржи следеће податке**:

- Име и адресу, односно назив и седиште учесника надметања;

- ПИБ обвезника плаћања пореза;

- Доказ о уплати гарантованог износа (депозита);

- Доказ о власништву или заступништву, односно овлашћење лицу које заступа лицитанта

- Извод из регистра АПР;

- Потврду да немају дуг према Општини Сврљиг и индиректним буџетским корисницима по основу јавних прихода;

**Јавна лицитација ће се одржати у просторијама Центра за туризам, културу и спорт Сврљиг, у ул. Боре Прице број 2, 24.07.2015. године, са почетком у 12:00 сати.**

Закупац пословног простора мора испуњавати законом прописане услове за рад, како у погледу санитарних услова, тако и поштовања прописа тржишне инспекције и инспекције рада. Закуподавац неће сносити никакву одговорност за прекршаје које направи Закупац. Закупац одговара за хигијенско-техничку исправност намирница и свих елемната производње и продаје.

Учесник који добије локацију у поступку надметања дужан је да, у року од 2 дана од дана лицитације, закључи уговор, изврши све неопходне припреме у излицитираном простору, најмање 2 дана пре почетка рада и отпочне са радом 02.08.2015. год. Закупац је дужан да закупнину излицитираног пословног простора уплати на рачун Центра за туризам, културу и спорт Сврљиг број 840- 563668-28 следећом динамиком: 100% уговорене цене до 30.07.2015. године. У цену закупа улази уплаћени износ депозита.

Уколико закупац не испоштује задате рокове и испуни наведене услове сматраће се да је одустао од локације и она се може понудити сваком следећем учеснику на надметању, који је понудио најповољнију цену под истим условима.

У случају одустајања од закупа излицитираног пословног простора лицитант губи право на повраћај износа депозита.

Међусобна права и обавезе Закуподавца и Закупца, регулисаће се посебним уговором у складу са законом.

У име Центра за туризам, културу и спорт Сврљиг, уговор о закупу закључује директор Центра за туризам, културу и спорт Сврљиг.

Јавни оглас биће постављен на сајту Центра за туризам, културу и спорт Сврљиг, огласној табли Центра за туризам, културу и спорт Сврљиг и Радио Бубамари Сврљиг.

**Напомена:** Разгледање објекта, могуће је радним даном у периоду од 09-15:00 сати, на адреси Спортски центар "Пастириште" ул. Пастирска бб, Сврљиг.

Контакт особа, Зоран Гавриловић, тел. 064/831 25 00, **www.kcsvrljig.rs**

**КОМИСИЈА ЗА ДАВАЊЕ У ЗАКУП**

**ПОСЛОВНОГ ПРОСТОРА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Жаклина Јовановић-Илић, председник Комисије**